internet vaartha 232 Views
– ఏప్రిల్‌ మూడవ వారంలో ప్రారంభం : వండర్‌ లా హాలీడేస్‌ ఎండి అరుణ్‌ కె.చిట్టిలపిళ్లై
హైదరాబాద్‌ : భారతదేశంలో అతి పెద్ద వినోదాల పార్కు నిర్వాహక సంస్థ వండర్‌లా అమ్యూజ్‌మెంట్‌ పార్కు త్వరలో హైదరాబాద్‌ వాసులను అలరించనుందని వండర్‌ లా హాలిడేస్‌ ఎండి అరుణ్‌ కె.చిట్టిలపిళ్లై అన్నారు. దేశంలోనే మూ డవ అమ్యూజ్‌మెంట్‌ పార్కు నిర్మాణం దాదాపుగా పూర్త యిందని, ఏప్రిల్‌ రెండవ, మూడవ వారం నుంచి అందు బాటులోకి రానుందని తెలిపారు. ఇప్పటికే కొచ్చిన్‌, బెంగుళూ రులలో తమ పార్కుల ఎంతగానే అకట్టుకుంటున్నాయన్నారు. మంగళవారం నగరంలో ఏర్పాటుచేసిన విలేకరుల సమా వేశంలో పార్కుకు సంబంధించిన అంశాలను వివరించారు. ఈ సందర్భంగా ఆయన ఎగ్జికూటీవ్‌ డైరక్టర్‌ ప్రియా, సిఇఓ దీపిందర్‌ జిత్‌ షింగ్‌ సచ్‌దేవ్‌లతో కలిసి మాట్లాడారు. ఎయిర్‌పోర్టుకు సమీపంలో ఎగ్జిట్‌ నెంబర్‌ 13 వద్ద ఈ పార్కును ఏర్పాటు చేసినట్లు తెలిపారు. సుమారు 50 ఎకరాల స్థలంలో రూ.250కోట్ల వ్యయంతో ఈ పార్కును ఏర్పాటు చేసినట్లు వివరించారు. రికార్డు స్థాయిలో ఈ పార్కును రెండు సంవత్సరాల గడువులోనే పూర్తిచేసామన్నారు. సుమారు 10వేల మందికి సౌలభ్యంగా ఉండే విధంగా రూపొందించినట్లు వివరించారు. 43 కొత్త ఆసక్తికరమైన ల్యాండ్‌, వాటర్‌ రైడ్స్‌ అందుబాటులో ఉన్నాయన్నారు. తాము ఈ ప్రయాణాన్ని 2000 సంవత్సరంలో తన తండ్రి ప్రారంభించారన్నారు. కొచ్చిన్‌లో రూ.25కోట్లతో ప్రారంభించామన్నారు. ఆ తరువాత బెంగుళూరు నగరంలో ప్రారంభించామన్నారు. తాము అన్ని థీమ్‌పార్కుల కంటే ఎక్కువగా సంతృప్తి నిస్తున్నామన్నారు. తాము ఐఎస్‌ఓ స్టాండర్స్‌ను పాటిస్తున్నామని వివరించారు. దేశంలోనే మొదటి సారిగా రివర్స్‌ రూపింగ్‌ రోలర్‌ కోస్టర్‌ను ప్రారంభిస్తున్నట్లు వివరించారు. రికాయిల్‌ పేరుతో పిలువబడే కోస్టర్‌ కనీసం 40 ఫీట్ల ఎత్తు, ఆరు రౌండ్‌ల ఇన్వర్షన్‌ల సౌలభ్యం ఉందన్నారు. ఇండియాలోనే మొదటిదైన స్పేస్‌ థీమ్‌ ప్లైయింగ్‌ అనుభూతి డిసెంబర్‌ 2016 నాటికి అనుభూతి వస్తుందన్నారు. ఆర్‌ఎఫ్‌ఐడి సదుపాయాన్ని కల్పిస్తున్నామ న్నారు. నగదు చెల్లింపులు అవసరం లేకుండానే ఈజీ పే విధానంతో పార్కు అంతా చెల్లింపులు చేసుకోవచ్చునన్నారు. ప్రధానంగా నీటితో విద్యుత్‌ విషయంలో ప్రత్యేక చర్యలు తీసుకున్నట్లు వివరించారు. నీటిని ఎప్పటికప్పుడు రీ సైక్లింగ్‌ చేయడంతోపాటు క్లీన్‌ అండ్‌ గ్రీన్‌గా ఉండే విధంగాచర్యలు తీసుకుంటున్నట్లు వివరించారు. దేశంలో 1మెగావాట్‌ సోలార్‌ ఉత్పత్తి చేయగలది తమ పార్కు మాత్రమేనన్నారు. ఎకో ఫ్రెండో పార్కులగా అయన వివరించారు. ప్రస్తుతం రూ.2000కోట్ల టర్నవర్‌ ఉందని, వచ్చే యేడాది మరో 15-20శాతం పెరగనుందని తెలిపారు. హైదరాబాద్‌ మొదటి సంవత్సరం 60కోట్లు ఆదాయ వస్తుందని ఆశాభావం వ్యక్తం చేశారు. అయితే ఇక్కడ నిర్మించిన ఈ పార్కు మొత్తం ఐపిఓద్వారానే నిర్మించినట్లు తెలిపారు. ఐపిఓ ద్వారా రూ.180కోట్లు రాగా మిగిలిన మొత్తాన్ని తమ సంస్థనుంచే పెట్టుబడి పెట్టినట్లు తెలిపారు. ఇప్పటి వరకు డెడ్‌లేదన్నారు. త్వరలోనే చెన్నై నగరంలో విస్తరించే ఏర్పాటు చేస్తున్నట్లు వివరించారు. దీనికి సంబంధించి 60 ఎకరాల స్థల సేకరణ చేస్తున్నట్లు తెలిపారు. ఆ తరువాత మహారాష్ట్ర, గుజరాత్‌లపై దృష్టిసారించినట్లు తెలిపారు. అదేవిధంగా ఇప్పటికే ఏపి ప్రభుత్వంతో ఎంఓయు కుదుర్చుకున్నట్లు తెలిపారు. హైదరాబాద్‌ నిర్మించినప్పుడు తమకు తెలంగాణ ప్రభుత్వం ఎంతో సహకరించిందన్నారు. 18నెలలో పూర్తిచేసి రికార్డు సృష్టించామన్నారు. భారీ భవనాల అనుమతుల విషయంలో ప్రభుత్వం ఎంతో మద్దతు ఇచ్చిందని, అయితే పార్కును ముఖ్యమంత్రి చేతుల మీదు ప్రారంభోత్సవం చేస్తామని ఆయన వివరించారు. కాగా పార్కులోకి వచ్చేందకు ధరలు రూ.900-1100 ఉంటాయన్నారు.